
Descrierea sumară a investiției care se va realiza în cadrul proiectului „Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”

Scopul Proiectului îl reprezintă creşterea eficienţei energetice a clădirii Sediului Primăriei şi îmbunătăţirea calităţii mediului prin reducerea emisiilor de gaze cu efect de seră prin reducerea consumului anual de energie finală.
Obiectul Proiectului vizează reabilitarea și modernizarea clădirii Sediului Primăriei, prin realizarea de investiţii pentru creşterea performanţei energetice a acestuia, respectiv:
– îmbunătăţirea izolaţiei termice a anvelopei clădirii (pereţi exteriori, ferestre şi uşi, planşeu peste ultimul nivel, planşeu peste subsol), a învelitorilor, precum şi a altor elemente de anvelopă care închid spaţiul climatizat al clădirii; 
– introducerea, reabilitarea şi modernizarea, după caz, a instalaţiilor pentru prepararea, distribuţia şi utilizarea agentului termic pentru încălzire şi a apei calde de consum, a sistemelor de ventilare şi climatizare, a sistemelor de ventilare mecanică cu recuperarea căldurii, inclusiv sisteme de răcire pasivă, precum şi achiziţionarea şi instalarea echipamentelor aferente şi racordarea la sistemele de încălzire centralizată, după caz;
– utilizarea surselor regenerabile de energie;
– implementarea sistemelor de management energetic având ca scop îmbunătăţirea eficienţei energetice şi monitorizarea consumurilor de energie (de exemplu, achiziţionarea, instalarea, întreţinerea şi exploatarea sistemelor inteligente pentru gestionarea şi monitorizarea oricărui tip de energie pentru asigurarea condiţiilor de confort interior);
– optimizarea calităţii aerului interior prin ventilaţie mecanică cu unităţi individuale sau centralizată, după caz, cu recuperare de energie termică pentru asigurarea necesarului de aer proaspăt şi a nivelului de umiditate, care să asigure starea de sănătate a utilizatorilor în spaţiile în care îşi desfăşoară activitatea;
– orice alte activităţi care conduc la îndeplinirea realizării scopului proiectului (înlocuirea circuitelor electrice, lucrări de demontare/montare a instalaţiilor şi echipamentelor montate consumatoare de energie, lucrări de reparaţii şi etanşări la nivelul îmbinărilor şi străpungerilor la faţade.
Clădirea Sediului Primăriei orașului Boldești-Scăeni - Calea Unirii nr.67, un imobil în suprafață de 1471 mp, format din teren și construcție:
Construcția C1 –clădire birouri, D+P+1E, zidărie, plafonul peste subsol si parter este din b.a. iar cel peste etaj este din lemn tencuit. Șarpanta este din lemn, învelitoarea din tablă tip zincată pe astereala din scanduri de 2,5 cm grosime.
La Demisol sunt 5 camere, camera centralei termice, hol, 2 case de scara inchise din care una cu iesire direct in exterior.
La Parter sunt 21 birouri, un grup sanitar, 5 holuri, 1 vestibul, 2 case de scara deschise.
La Etaj sunt 21 birouri, 2 grupuri sanitare, 2 holuri, 2 case de scara deschise.
Pereții exteriori, ferestrele, șarpantele și învelitoarea, necesită lucrări de reabilitare termică.
Construcția cu destinație de clădire administrativă, a fost edificată în anul 1965 și până în prezent nu s-au realizat decât lucrări de intreținere curentă, fără modificări și recompartimentări. Clădirea necesită renovare, nu este izolată termic, planșeul peste ultimul nivel și peste subsol trebuie izolat termic, învelitoarea este veche și degradată necesitând înlocuirea. Tâmplăria exterioară este din termopan, cu o vechime mai mare de 5 ani.
Clădirea a fost încadrată în categoria de importanță în baza Regulamentului aprobat prin HGR nr.766/1997 și clasa de importanță conform prevederilor Codului de proiectare seismica, indicativ P 100-1/2013, partea I, astfel:
-	Categoria de importanță C;
-	Clasa de importanță III 
 In acest context, se impune adoptarea unor măsuri de eficientizare energetică a clădirilor publice, fapt confirmat și in „Strategia de dezvoltare durabilă 2021-2027 a orașului Boldești-Scăeni”.
Valoarea maximă eligibilă a obiectivului de investiţie „Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni” este de 3.041.047,15 lei fără TVA respectiv 3.618.846,11 lei (inclusiv TVA).

